АҚЫНЫ, ЖАЗУШЫСЫ ЖОҚ ЕЛ - КӨРГЕНСІЗ ЕЛ
"АҚЫНЫ, ЖАЗУШЫСЫ ЖОҚ ЕЛ - КӨРГЕНСІЗ ЕЛ" | "https://abai.kz/post/45394"
TITLE: АҚЫНЫ, ЖАЗУШЫСЫ ЖОҚ ЕЛ - КӨРГЕНСІЗ ЕЛ
URL: https://abai.kz/post/45394
META: "АҚЫНЫ, ЖАЗУШЫСЫ ЖОҚ ЕЛ - КӨРГЕНСІЗ ЕЛ" | "https://abai.kz/post/45394"
DATE: 08.09.2016
AUTHOR(s): Абай-Ақпарат
TOTAL WORDS: 122
TEXT: Егер, "Үштұғырлы тіл" саясатына, "Сағадиев реформасына" осылайша үндемей, келіскен сыңайда қала берсек, болашақтағы жағдайымыздың өте жаман болары Айдан анық. Сол жаманның басы - "Қазақстан Жазушылар Одағы" деген қоғамдық ұйымның түбегейлі адыра қалмағы. Өйткені, ақыл-есі қос тілмен қойыртпақтанған, өз Ата Тілінің, басқа сала тұрмақ, әдебиетте де еш бәсі болмас Қазақтан келешекте ешқандай ақын да, жазушы да шықпайды. Ал, ақыны, жазушысы жоқ ел - көргенсіз ел. Көргенсіз елдің көсегесі ешқашан көгермейді. Біз сондай бақытсыздыққа бара жатырмыз, үн-түнсіз. "О, санкта симплицитас!" ("О, святая простота!") Осыдан алты ғасыр бұрын, өзін өртеп жатқан алауға отын тастап тұрған аңқау кемпірді көргенде, әйгілі чех қаһарманы Ян Гус осылай депті, өлердей қапаланып. Біздің қазіргі жағдай - тұп-тура сол сорлы кемпірдікіндей! Қапалы Ян Гус қана жетіспей тұр бізге... Тыныштықбек Facebook-тегі парақшасынан
